**Stredisko Evanjelickej DIAKONIE, Diakonické centrum Sučany**

Partizánska 579/25, 038 52 Sučany

IČO: 37907409, DIČ: 2021970984

Tel.: 043/424 19 00, mobil: 0918 616 092

e-mail: riaditel@sedsucany.sk

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Správa za III. štvrťrok 2021 SED Sučany**

1. **Konferencie, školenia, kurzy, odborné semináre**

***13. – 14.07.2021*** *–* Odborný seminár (organizovaný Implementačnou agentúrou MPSVaR SR a VÚC Žilina) na tému: Odborná príprava a metodická podpora poskytovateľov v národnom projekte Kvalita sociálnych služieb.

***22.07.2021*** – Online inštruktáž k používaniu Pandemických plánov, COVID semaforov, COVID automatu (realizované Odborom krízového manažmentu a bezpečnosti MPSVaR SR).

***06.09.2021*** – Webinár s PhDr. Máriou Košútovou na tému: Povinnosti a práva prijímateľov a poskytovateľov v zákone a v praxi.

***23.09.2021*** – Vedecká medzinárodná online konferencia ALZHEIMER FÓRUM 2021, organizovaná Centrom MEMORY n.o.

**2. Pracovné porady pre zamestnancov a klientov**

*Porada so zamestnancami:*

***21.07.2021*** – predmetom pracovnej porady boli nasledovné informácie:

Inštrukcie riaditeľky a hlavnej sestry:

1. Žlté oddelenie nemôže byť bez dozoru.

2. Nájdený klient bez pulzu, bez známok života volať ihneď RZP, následne hlavnú sestru, medzitým zabezpečiť KPR ( vyčistenie ústnej dutiny, masáž srdca).

3. V prípade úmrtia, všetky potrebné informácie pre obhliadajúceho lekára a pohrebnú službu sú v ošetrovateľskom zázname na prednej strane.

4. Po nočnej službe zaniesť služobný mobil na ambulanciu, prosíme zdvíhať telefonáty

(modré oddelenie po 15,00 hod. - služobný mobil, zelené oddelenie - klientsky telefón).

5. Lieky - dohľad užívania terapie, pozor na vysypanie liekov z dávkovača.

6. PVT sa bude značiť u určených klientov (imobilných, s PK).

7. Starostlivosť o klientov – kúpanie, hygiena, vysádzanie, polohovanie, natieranie a mentolovanie ležiacich klientov, sledovanie priechodnosti PK, výmena moč. sáčkov (správna poloha sáčku).

8. TK sa bude realizovať a zaznamenávať každý týždeň v sobotu, váženie 1x do mesiaca.

9. Výpomoc na červenom oddelení:

- v dopoludňajších hodinách – z modrého oddelenia.

- v odpoludňajších hodinách – zo zeleného oddelenia.

10. Nezabúdať podpisovať výkazy.

11. Požiadavky na voľno, dovolenky sa píšu na zadnú stranu služieb.

12. Zmenu služby medzi sebou dohodnúť, až následne o zmene informovať hlavnú sestru.

13. Zmena v Pláne uvoľňovania opatrení v SED Sučany – oblasť návštev (Vnútorný predpis č. 7,8/2021) – pri zaočkovanej osobe (po uplynutí 14 dní po druhej dávke) nevyžadujeme test na COVID – 19.

14. Testovanie klientov a zamestnancov v pravidelnom intervale, každé dva týždne (v prípade potreby častejšie).

Na záver sa riaditeľka poďakovala prítomným za účasť.

*Porada s klientmi:*

***20.09.2021*** – predmetom porady s klientmi SED Sučany boli nasledovné informácie:

* informovanie klientov o aktuálnej situácii v súvislosti s ochorením COVID – 19. Od 20.09.2021 okres Martin prechádza do červenej farby, čo znamená sprísnenie protiepidemiologických opatrení, obmedzenie návštevných hodín v SED Sučany, návštevy musia byť vopred ohlásené.

**3. Duchovná práca pre zamestnancov a klientov**

*Duchovné služby*

O duchovné obživenie a posilu pre našich klientov sa v období leta starali bratia farári zo Sučian - Mgr. Daniel Beňuch (ECAV) a Mgr. Pavol Pečko (RKC), ktorí sa s klientmi stretávali na službách Božích, biblických hodinách a svätých omšiach.

Klienti boli vďační, že mohli pri týchto stretnutiach trošku pookriať, načerpať z Božieho slova a tým oveľa ľahšie zvládať prežívané chvíle.

**4. Prezentácia**

Prostredníctvom Slovenskej pošty bol distribuovaný do každej domácnosti v Sučanoch ako aj do domácnosti okolitých dedín propagačný materiál o SED Sučany.

**5. Vzdelávanie**

***08.09.2021*** *–* supervízia pod vedením supervízora PhDr. Soni Holúbkovej. Na supervízii sa stretol zdravotnícky, opatrovateľský a sociálny personál. V rámci supervízie sa preberala téma: „Zvládanie krízovej situácie v súvislosti s COVID - 19“.

**6. Realizované projekty na získavanie finančných prostriedkov**

**7. Peňažný dar**

**8.** **Počet personálu:**

HPP 24 osôb

DVP 5 osôb

DBPŠ 1 osoba

Spolu: 30 osôb

Noví zamestnanci:

- Renáta Moncelová, Bc., hlavná sestra – od 01.07.2021 (HPP)

- Tatiana Štipáková, opatrovateľka – od 01.08.2021 (HPP)

Skončený pracovný pomer:

- Miroslav Ďanovský, opatrovateľ – do 23.08.2021 (HPP)

- Stanislava Matúšková, upratovačka – do 31.08.2021 (HPP)

- Tatiana Štipáková, opatrovateľka – do 31.08.2021 (HPP)

- Radovan Parenička, opatrovateľ – do 13.09.2021 (HPP)

**Počet klientov:**

*Občania pribudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum začatia poskytovania služby** |
| Mária Galanská | 1927 | 02.07.2021 |
| Peter Huba | 1969 | 13.07.2021 |
| Zuzana Kalnická | 1930 | 21.07.2021 |
| Anna Lenártová | 1932 | 21.07.2021 |
| Viera Bellová | 1933 | 22.07.2021 |
| Želmíra Lipovská | 1931 | 05.08.2021 |
| Cyril Kollárik | 1939 | 19.08.2021 |
| Emília Bellová | 1931 | 30.08.2021 |
| Nadežda Šumichrastová | 1929 | 17.09.2021 |
| Vladimír Neuschel | 1939 | 30.09.2021 |

*Občania ubudli:*

|  |  |  |
| --- | --- | --- |
| **Meno a priezvisko** | **rok narodenia** | **dátum úmrtia** |
| Emília Tomková | 1938 | 02.07.2021 |
| Marína Jamrišková | 1950 | 12.07.2021 |
| Jozef Lauček | 1946 | 18.07.2021 |
| Peter Huba | 1969 | 29.07.2021 |
| Sidonia Čechová | 1947 | 20.08.2021 |
| Elena Kuricová - Rusnák | 1937 | 31.08.2021 |
| Zdenka Kucharovičová | 1962 | 30.09.2021 |

*Počet klientov*:

Ženy ZpS: 16 Muži ZpS: 8

Ženy DSS: 1 Muži DSS: 1

Ženy ŠZ: 13 Muži ŠZ: 6

Samoplatiteľ: 1

Spolu klientov: 46

**9. Starostlivosť o budovu, ostatné práce**

* bežná údržba budovy (výmena vodovodných batérii, oprava poškodených miest, maľovanie izieb klientov a spoločných priestorov v budove),
* dezinfekcia invalidných vozíkov a ostatných zdravotných pomôcok,
* servis a revízia výťahov, odborná inšpekčná skúška
* deratizácia a dezinsekcia budovy,
* čistenie okolia budovy.

**10. Akcie**

Priestor na väčšie skupinové akcie v letnom období ostal prázdny, nekonalo sa žiadne stretnutie. Hoci opatrenia na stretávanie sa vyznačovali miernejšími pravidlami rozhodli sme sa tento priestor nechať viac otvorený pre návštevy od blízkych príbuzných našich klientov a nahradiť tak tento chýbajúci sociálny kontakt a zbytočne vo veľkom neohrozovať našich klientov, keďže patria do skupiny, ktoré sú voči ochoreniu COVID -19 a jeho následkom ešte zraniteľnejšími. Každý z nás počas pandémie o niečo prichádza a nikto z nás nevie, kedy a ako sa kríza skončí. Veríme, že spoločne ju dokážeme prekonať lepšie a pomôcť tým, ktorí to potrebujú aj v našom zariadení.

**11. Práca s klientom**

Práca s klientom v letnom období sa vyznačovala trošku miernejšími opatreniami v súvislosti s ochorením Covid-19. Snažili sme sa vytvoriť klientom podmienky a prostredie, v ktorom by boli, čo najmenej ohrození a vystavení možným rizikám pričom sme však prihliadali na to, aby mohli svoj čas tráviť zmysluplne. Pristupovali sme k nim individuálne vzhľadom na ich aktuálne potreby. Pokračovali sme vo vypracovávaní, samotnej realizácii a polročnom vyhodnocovaní „Individuálnych plánov“.

V pekných teplých dňoch sme veľa času trávili prevažne v odpoludňajších hodinách vonku. Čerpali sme silu, pokoj a vnútornú energiu v príjemnom prostredí pod stromami alebo v zátiší pred vchodom do budovy zariadenia. Popri voľných vzájomných rozhovoroch klienti nadväzovali a budovali sociálne vzťahy v rámci komunity, v ktorej žijú. Počas pobytu vonku prebiehala tiež pohybová aktivizácia, ktorá pomáha klientom posilňovať ich nezávislosť,

udržiavať fyzickú zdatnosť a tým pozitívne ovplyvňovať celkovú kvalitu ich života.

Pri skupinových aktivizáciách aj v tomto období sme pripravili stretnutia, ktoré boli zamerané na pracovnú a tiež tvorivú činnosť. Opäť sme pracovali s levanduľou, neskôr sme šili látkové srdiečka a tiež vrecúška z vlnených štvorčekov, ktoré sme naplnili touto voňavou bylinkou. Vyfarbovali sme rôzne kvetinové ornamenty, letné poľné kvietky, aktuálne obrázky ovocia, či zeleniny a vyzdobili sme si nimi spoločné priestory zariadenia.

V stretnutiach, ktoré boli zamerané na precvičenie kognitívnych funkcií sme mali v tomto období pripravené pracovné listy na tému dovoleniek, leta, zdravia a výživy, no a tiež sme sa trošku venovali problematike znečisťovania a ochrany životného prostredia. Tieto stretnutia majú písomnú formu a klienti účastní na nich majú vyplnené pracovné listy založené vo svojich zložkách.

Spomienkové aktivizácie sme venovali spomínaniu na rodný kraj – dedinky a mestá z blízkeho okolia, z ktorých naši klienti pochádzajú. Klienti sa mohli vrátiť v čase a nanovo oživiť prežité spomienky, ktoré sa im s rodným krajom spájajú. V júli konkrétne 7. 7. sme mali deň čokolády a stretnutie venované tejto sladkej pochúťke. Mohli sme si trošku pomaškrtiť a ochutnať jej rôzne druhy.

Niektorým klientom sme tiež priebežne nakupovali želaný tovar, tak ako sme boli zvyknutý v predchádzajúcom období.

**12. Výsledky hospodárenia**

|  |  |
| --- | --- |
| Stav na jednotlivých účtoch | 211.225,63 EUR |
| Stav pokladne k 30.09.2021 | 11.151,68 EUR |
| *Príjmy:* | |
| Príspevok za služby na základe zmluvy | 68.273,43 EUR |
| Nájomné za nebytové priestory | 6.468,50 EUR |
| Príspevky od VÚC | 36.965,16 EUR |
| Príspevky od MPSVaR | 89.995,67 EUR |
| 2 % dane | 1.305,34 EUR |
| *Výdavky:* | |
| mzdy | 92.221,02 EUR |
| príspevok zamestnávateľa DDS | 199,70 EUR |
| odvody | 31.110,60 EUR |
| SF | 434,15 EUR |

**13. Plány do budúcnosti**

* kvalitné poskytovanie sociálnej služby v prostredí, ktoré čo najviac podporuje sebestačnosť a autonómiu klientov,
* udržiavanie kvalitných vzťahov medzi SED Sučany a Ústredím ED, MPSVaR, Žilinským samosprávnym krajom, mestom Martin, Obecným úradom v Sučanoch ako aj s okolitými obcami.
* podporovať a implementovať proces zavádzania podmienok kvality poskytovania sociálnej služby prostredníctvom vzdelávania odborných zamestnancov,
* zmodernizovanie privolávacieho systému pre klientov SED Sučany,
* príprava nevyužitých priestorov budovy (vypratanie, udržiavacie práce, vypracovanie projektov...) na realizáciu vybudovania priestorov pre personál - šatne, sprchy, sklad materiálu, kancelárske miestnosti,
* vybudovanie oddychovej zóny pre klientov na východnej strane objektu.

V Sučanoch dňa 20.10.2021

……………………………………………….

Mgr. Denisa Dučová

štatutárny zástupca SED Sučany